Anne-Grethe Bjarup Riis

Anne-Grethe Bjarup Riis (født 21. november 1965 i Herning) er en dansk skuespillerinde, filminstruktør og forfatter.

Hun er uddannet fra Statens Teaterskole i 1992 og har bl.a. medvirket i opsætningen Gasolin på Dr. Dantes Aveny og været tilknyttet teatergruppen Emmas Dilemma. Hun havde en større rolle i Lars von Triers dogmefilm Idioterne, men er mest kendt fra tv. Her har Anne-Grethe Bjarup Riis været med i TV 2-serien Hotellet, DR2-satireserien Emmas dilemma, samt TV3's tv-serie Nynne. Hun har også medvirket i Halalabad Blues og satireprogrammer som TV-Ansjosen. I 2008 deltog Anne-Grethe i TV 2's underholdningsprogram Vild med Dans med dansepartneren Michael Olesen. Parret endte på en 3. plads.

I 2012 fik hun debut som filminstruktør med Hvidsten Gruppen.

Privat danner hun par med Bo Mortensen, som hun også har børn med

Holdning til prostitution 

Den 15. februar 2011 udgav Bjarup Riis et indlæg i Ekstrabladet hvor hun angreb Linda Kristiansen fra Det Radikale Venstre for hendes deltagelse på webstedet sexarbejderkarriere.dk. I indlægget kaldte Bjarup Riis blandt andet Linda Kristiansen for en "lalleglad, forkælet og totalt ubegavet klovn. En tumpe, der ikke har fattet en fucking skid af det hele".

Indlægget skaffede blandt andet Bjarup Riis en plads i GO' Morgen Danmark  den 16. februar 2011, overfor de prostitueredes talskvinde Susan Møller, der ønskede at forsvare den radikale folketingskandidats Linda Kristiansens optræden. Men Anne-Grethe Bjarup Riis afbrød igen og igen Susan Møller, og til sidst måtte studievært Morten Resen true med at sætte tape for munden af Anne-Grethe Bjarup Riis.

Senere har Anne-Grethe Bjarup Riis erkendt at, citat: "Jeg er klar over at nogle af de piger, der prostituerer sig, får et kick".

Hun modtog i 2010 Mathildeprisen for sit store engagement i sexkøbsdebatten.

Filmografi (skuespillerinde)

Film 

 Baby Doom (1998) – Bettina
 Idioterne (1998) – Katrine
 Kærlighed ved første hik (1999) – ekspedient
 Halalabad Blues (2002) – Kari
 Veninder (2005) – Arlette
 Der var engang en dreng (2006) – Trille
 Drømmen (2006) – Frits' mor, Stine
 I was a Swiss Banker (2007) –
 Blå Mænd (2008) – den lesbiske Elin
 Julefrokosten (2009) – Stella
 Alle for to (2013) – kriminalforsorgsansat

Tv-serier 

 TAXA (1997-1999) afsnit nr: 39 – Laila

 Hotellet (2000-2001) – Maria Faber
 Anna Pihl (2006-2007) afsnit nr: 12 17 18 – den lesbiske Therese
 Nynne (2006) – Anne
 Lykke (2011-2012) 8 – Tut Jensen

Tv-programmer 

 Showtime (2006) – guide
 Vild med dans (2008) – Anne-Grethe Bjarup Riis

 Vis mig dit køleskab (2012) afsnit nr: 1 – Anne-Grethe Bjarup Riis

Satire 

 TV-Ansjosen
 Emmas dilemma
 Finn'sk fjernsyn (1999) – forskellige roller

Revy 

 Helsingør-Revyen (2000) – forskellige roller

Stemme til tegnefilm 

 Løvernes Konge II - Simba's stolthed (1994) – Vitani, voksen
 Helt vildt (2006) – Birgit

Filmografi (instruktør) 
 Nedenunder (2009, kortfilm)
 Hvidsten gruppen (2012)
 Tarok (2013)
 Hvidstengruppen – de efterladte (2021)

Bibliografi 
 Send mere sex  (2009) Politikens Forlag 
 Send flere børn (2010) Politikens Forlag 
 Send mere kærlighed (2014) Politikens Forlag 
 I Guds rige (2020)

Noter

Eksterne henvisninger 
 

Skuespillere fra Danmark
Skuespillere uddannet på Statens Teaterskole
Personer fra Herning
Personer i Kraks Blå Bog
Faglitterære forfattere fra Danmark
Kvindelige forfattere i det 21. århundrede
Kvindelige filminstruktører fra Danmark
Debattører fra Danmark